नई दिल्ली: खेसारी लाल यादव भोजपुरी सिनेमा (Bhojpuri Cinema) के सुपरस्टार हैं और उनका फिल्म 'दबंग सरकार' को लेकर जबरदस्त हाइप है. 'दबंग सरकार' को भोजपुरी सिनेमा की अब तक की सबसे महंगी फिल्म बताया जा रहा है और फिल्म के अब तक तीन टीजर रिलीज हो चुके हैं और इन्हें खूब पसंद भी किया गया है. 'दबंग सरकार' के लिए खेसारी लाल ने मस्कुलर बॉडी भी बनाई है. इस बीच खेसारी लाल यादव की भोजपुरी फिल्म 'दिवानापन' की YouTube पर दिवानगी देखने वाली है. फिल्म को यूट्यूब पर देखने का सिलसिला थमने का नाम ही नहीं ले रहा है, और खेसारी लाल यादव की इस भोजपुरिया फिल्म को जमकर देखा जा रहा है.